भगवान कृष्ण का स्वरूप ही भागवत
सागरकला मंदिर की ओर से बारीडीह पोस्टऑफिस मैदान में श्रीमदभगवत कथा ज्ञान यज्ञ बुधवार से शुरू हुआ, जो सात मार्च तक चलेगा। इस दौरान कलश यात्रा निकाली गई, जिसमें शामिल श्रद्धालु बारीडीह में सुवर्णरेखा नदी से जल लेकर आयोजन स्थल पर पहुंचे। वहां विधि-विधान से संकल्प कर कथा का शुभारंभ हुआ। कलश यात्रा में पीतांबर धारण कर महिलाएं शामिल हुईं। शाम को कथावाचक लता सिन्हा ने श्रद्धालुओं को भागवत कथा का रसपान कराया। उन्होंने कहा कि कलियुग में भागवत कथा सुनने से मानव जीवन का कल्याण होगा। श्रीकृष्ण का स्वरूप ही भागवत है। मानव हमेशा मोह के कारण फंसता रहता है, यदि वह परमात्मा से उस मोह को जोड़ ले तो, उसका कल्याण हो जाएगा। अनुष्ठान में मिथिलेश प्रसाद श्रीवास्तव, मधु सिंह, रुबी सिंह, तनुश्री लेंका, वीणा, अरुण सिन्हा आदि योगदान दे रहे हैं।
बारीडीह पोस्टऑफिस मैदान में श्रीमदभगवत कथा सुनते श्रद्धालु इनसेट में कथावाचक लता सिन्हा।
awa_Deva hin_Deva mai_Deva